ปรับ2พันบาทถือป้ายโฆษณาริมถนน
กทม.เอาจริงป้ายดุ๊กดิ๊ก-ประสานสมาคมบ้าน, คอนโดเลิกใช้,เมื่อวันที่ 12 มิ.ย. นายวันชัย ถนอมศักดิ์ รองปลัด กทม. เปิดเผยถึงมาตรการจัดระเบียบและแก้ไขปัญหาป้ายโฆษณาที่ไม่ได้รับอนุญาต หรือป้ายโฆษณาผิดกฎหมาย โดยเฉพาะกรณีรับจ้างถือป้ายโฆษณาตามทางเท้า หรือ ป้ายดุ๊กดิ๊ก ว่า ปัจจุบันมีการลักลอบโฆษณาตามทางเท้า เสาไฟฟ้า เป็นจำนวนมาก ส่วนใหญ่เป็นผู้ประกอบการอสังหาริมทรัพย์ นอกจากนี้ ยังพบว่ามีการจ้างแรงงานต่างด้าวมารับจ้างถือป้ายโฆษณาตาม ฟุตปาทด้วย ตนได้กำชับเจ้าหน้าที่เทศกิจ ประสานทุกสำนักงานเขต กวดขันพร้อมให้ดำเนินการตามกฎหมายอย่างเคร่งครัด โดยเฉพาะถนนสายหลัก เช่น หากพบเห็นผู้รับจ้างถือหรือกำลังติดป้ายโฆษณาโดยไม่ได้รับอนุญาตสามารถดำเนินการจับปรับตามได้ทันที โทษปรับสูงสุด 2,000 บาท พร้อมกันนี้ให้เจ้าหน้าที่รายงานผลทุกสัปดาห์ ขณะเดียวกัน กทม.ได้ทำหนังสือถึงสมาคมผู้ประกอบการอสังหาริมทรัพย์ คอนโดมิเนียม บ้านจัดสรร เพื่อขอความร่วมมือสมาชิกไม่ให้ทำผิดกฎหมาย และร่วมมือกันจัดระเบียบบ้านเมือง ซึ่ง กทม.มีมาตรการลงโทษจากเบาไปหาหนัก ตั้งแต่ประชาสัมพันธ์ ตักเตือน และปรับสูงสุด,ทั้งนี้ ป้ายโฆษณาที่จะขออนุญาตติดตั้ง จะต้องไม่อยู่ในบริเวณห้ามติดตั้งป้ายโฆษณา อาทิ บริเวณคร่อมถนนหรือทางสาธารณะ วงเวียนอนุสาวรีย์ สะพาน สะพานลอย สะพานลอยคนเดินข้ามสะพาน ลอยรถข้ามรวมถึงส่วนประกอบของสะพานลอย รั้ว แผงเหล็กริมถนน ป้ายจราจร สัญญาณไฟจราจร ป้ายประกาศของทางราชการ รั้ว กำแพง ผนังอาคารของทางราชการ เกาะกลางถนน เสาไฟฟ้า ต้นไม้.
เมื่อวันที่ 12 มิ.ย. นายวันชัย ถนอมศักดิ์ รองปลัด กทม. เปิดเผยถึงมาตรการจัดระเบียบและแก้ไขปัญหาป้ายโฆษณาที่ไม่ได้รับอนุญาต หรือป้ายโฆษณาผิดกฎหมาย โดยเฉพาะกรณีรับจ้างถือป้ายโฆษณาตามทางเท้า หรือ ป้ายดุ๊กดิ๊ก
ป้ายดุ๊กดิ๊ก,วันชัย ถนอมศักดิ์,จัดระเบียบ,ป้ายโฆษณา,ป้ายโฆษณาผิดกฎหมาย,ข่าวทั่วไป